I juni 1941 ble Sovjet invadert av Tyskland, og SVT-40 riflen var da i utstrakt bruk av Den røde armé. Da Sovjet hadde store tap i begynnelsen ble 100 000-vis av rifler tatt av tyskerne, og produksjonen av Mosin-Nagant riflene måtte settes igang igjen for å dekke tapet. Siden SVT-40 krevde mer opplæring i bruk, og var mer krevende og langsommere å produsere, ble produksjonen av den nedprioritert. I tillegg ble PPSj-41 maskinpistolen funnet svært nyttig samt billig og enkel å produsere, noe som var enda en grunn for å nedprioritere produksjonen av SVT-40.